CELEX: 31994R0896
Language: el
Date: 1994-04-22 00:00:00
Title: ΚΑΝΟΝΙΣΜΟΣ (ΕΚ) αριθ. 896/94 ΤΗΣ ΕΠΙΤΡΟΠΗΣ της 22ας Απριλίου 1994 για την τροποποίηση του κανονισμού (ΕΚ) αριθ. 3406/93 για τον καθορισμό των ποικιλιών ρυζιού indica για την παρέμβαση

Avis juridique important

|

31994R0896

ΚΑΝΟΝΙΣΜΟΣ (ΕΚ) αριθ. 896/94 ΤΗΣ ΕΠΙΤΡΟΠΗΣ της 22ας Απριλίου 1994 για την τροποποίηση του κανονισμού (ΕΚ) αριθ. 3406/93 για τον καθορισμό των ποικιλιών ρυζιού indica για την παρέμβαση  

Επίσημη Εφημερίδα αριθ. L 104 της 23/04/1994 σ. 0017 - 0017 Φινλανδική ειδική έκδοση: Κεφάλαιο 3 τόμος 56 σ. 0334  Σουηδική ειδική έκδοση: Κεφάλαιο 3 τόμος 56 σ. 0334 

ΚΑΝΟΝΙΣΜΟΣ (ΕΚ) αριθ. 896/94 ΤΗΣ ΕΠΙΤΡΟΠΗΣ της 22ας Απριλίου 1994 για την τροποποίηση του κανονισμού (ΕΚ) αριθ. 3406/93 για τον καθορισμό των ποικιλιών ρυζιού indica για την παρέμβασηΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς στον τομέα της ορύζης (1), όπως τροποποιήθηκε τελευταία από τον κανονισμό (ΕΟΚ) αριθ. 1544/93 (2), και ιδίως το άρθρο 5 παράγραφος 5,  Εκτιμώντας:  ότι το άρθρο 1 του κανονισμού (ΕΚ) αριθ. 3406/93 της Επιτροπής (3) προβλέπει τα μορφολογικά και βρωματολογικά χαρακτηριστικά για τον καθορισμό των ποικιλιών ρυζιού που δύνανται να θεωρηθούν ως ποικιλίες indica- ότι πρέπει να καθοριστεί το στάδιο του  ρυζιού στο οποίο πρέπει να ελεγχθούν τα εν λόγω χαρακτηριστικά- ότι πρέπει να διευκρινισθεί ότι η Επιτροπή καθορίζει εάν σύστημα δειγματοληψίας πληροί τα χαρακτηριστικά των ποικιλιών που προβλέπονται στον εν λόγω κανονισμό- ότι ο κατάλογος των εργαστηρίων έχει καθοριστεί από τον κανονισμό (ΕΚ) αριθ. 3406/93- ότι το ιταλικό εργαστήριο άλλαξε διεύθυνση- ότι πρέπει, κατά συνέπεια, να τροποποιηθεί ο εν λόγω κατάλογος- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 3406/93 τροποποιείται ως εξής:  1. Το άρθρο 1 παράγραφος 1 αντικαθίσταται από το ακόλουθο κείμενο:  "1. Για την εφαρμογή του άρθρου 5 παράγραφος 2 του κανονισμού (ΕΟΚ) αριθ. 1418/76, οι ποικιλίες του ρυζιού indica είναι εκείνες που ανταποκρίνονται στα ακόλουθα χαρακτηριστικά:  α) μορφολογικά χαρακτηριστικά:  - μήκος του κόκκου μετά αποφλείωση του κόκκου: όχι μικρότερο από 6,6 mm,  - σχέση μήκους/πλάτους μετά αποφλείωση του κόκκου: όχι μικρότερο από 3,  - πλήρης απουσία εξογκωμάτων και ραβδώσεων στο 60 % τουλάχιστον των κόκκων του δείγματος λευκασμένου ρυζιού- β) βρωματολογικά χαρακτηριστικά:  - κολλώδες όχι μεγαλύτερο από 2,50 g/cm,  - συνεκτικότητα όχι μικρότερη από 0,85 kg/cm2,  - περιεκτικότητα σε αμυλόζη όχι μιρκότερη από 21 %." 2. Το άρθρο 4 παράγραφος 1 αντικαθίσταται από το ακόλουθο κείμενο:  "1. Η Επιτροπή καθορίζει εάν μία δειγματοληψία πληροί τα χαρακτηριστικά των ποικιλιών με βάση τον αριθμητικό μέσο όρο των αποτελεσμάτων των αναλύσεων που έχουν πραγματοποιηθεί με εξαίρεση τα δύο ακραία αποτελέσματα." 3. Στο παράρτημα ΙΙΙ, το σημείο 4 αντικαθίσταται από το ακόλουθο κείμενο:  "4. ENTE NAZIONALE RISI - CENTRO DI RECERCHE SUL RISO 1. Castello d'Agogna."  Άρθρο 2  Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Απριλίου 1994.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 166 της 25. 6. 1976, σ. 1.  (2) ΕΕ αριθ. L 154 της 25. 6. 1993, σ. 5.  (3) ΕΕ αριθ. L 310 της 14. 12. 1993, σ. 14.